Document ID: /fineweb-2-swissfilter-quality_10-filterrobots/filtered/02038.jsonl.gz/2450

Informationen Coronavirus
Infurmaziuns coronavirus
Informazioni coronavirus
REMARTGA: A partir dals 27 d'avrigl 2020 dovran tut ils manaschis in concept da protecziun tenor l'Ordinaziun 2 davart COVID-19.
PDF
La visita en ospitals è scumandada. Davart excepziuns (visitas per pazientas e pazients en situaziuns extraordinarias: geniturs d'uffants, partenaris da parturidras sco er confamigliaras e confamigliars da persunas muribundas u da pazients che basegnan sustegn) decida l'instituziun.
La visita en chasas d’attempads e da tgira sco era en instituziuns d’abitar per persunas creschidas cun impediments è lubida.
Quai po succeder sut la cundiziun che las chasas d’attempads e da tgira sco era las instituziuns d’abitar approvadas per persunas creschidas cun impediments en il chantun Grischun disponian d’in concept da protecziun implementà che correspunda a las prescripziuns da l’uffizi da sanadad e ch’è vegnì inoltrà a quel respectivamain a l’uffizi dal servetsch social.
Per proteger las cunabitantas ed ils cunabitants vegnan ils cussadents da chasas d’attempads e da tgira sco era d’instituziuns d’abitar per persunas creschidas cun impediments dumandads da suandar strictamain era bandunond l’instituziun las recumandaziuns actualas da la Confederaziun areguard mesiras da protecziun e d’igiena, cunzunt quellas per persunas spezialmain periclitadas.
Manaschis che n'observan betg questas obligaziuns pon vegnir serrads da las autoritads chantunalas.
Da resguardar: En lavurs cun contact persunal vala tut tenor concept per la protecziun vicendaivla ina obligaziun da mascras d’igiena per il persunal sco era per las clientas ed ils clients.
Fullas da glieud cun dapli che trenta persunas èn scumandadas en il spazi public, cunzunt sin plazs publics, sin vias da spassegiar ed en parcs. Tar radunanzas fin a tschintg persunas sto la distanza minimala da dus meters tranter las persunas vegnir garantida. Tgi che cuntrafa al scumond da fullas en il spazi public, vegn chastià cun ina multa.
Il scumond d’occurrenzas publicas e privatas sco era da fullas da glieud cun dapli che trenta persunas vala vinavant. Occurrenzas grondas (>1000 persunas) èn scumandadas fin almain fin d’avust.
Servetschs divins ed autras occurrenzas religiusas sco era sepulturas.
I sto vegnir definì ina persuna responsabla (organisatur/a) sco era vegnir elavurà e realisà in concept da protecziun tenor art. 6a da l’Ordinaziun 2 davart COVID-19 che garantescha che la ristga da s’infectar sa minimeschia.
Sche la regla da distanza na po betg vegnir resguardada, vala sper il concept da protecziun anc il suandant:
Ils concepts da protecziun plausibilisads da las federaziuns da sport naziunalas èn da chattar tar Swiss Olympic: www.swissolympic.ch/coronavirus.
Verordnung 2 des Bundes über Massnahmen zur Bekämpfung des Coronavirus
(COVID-19)